OpenLLM-France/wikimedia huggingface dataset:
# Sylvain Neuvel

Sylvain Neuvel (Ciutat de Quebec, 25 de gener de 1973) és un escriptor quebequès de ciència-ficció, especialment conegut per ser l'autor de The Themis Files. Va néixer a la ciutat de Quebec i es va criar al suburbi de L'Ancienne-Lorette. Neuvel es va formar a la Universitat de Montréal i la Universitat de Chicago i dirigeix la seva pròpia agència de traducció professional.

## Obra literària

La trilogia The Themis Files comença amb la seva primera novel·la Sleeping Giants. Segueix un grup de científics, liderats per un físic anomenat Rose Franklin, mentre cerquen i munten un robot gegant d'orígens misteriosos, amb fragments repartits per tota la Terra. La idea per a Sleeping Giants li va venir per primera vegada quan el seu fill li va demanar que construís un robot de joguina; no només qualsevol robot de joguina, en volia un amb uns antecedents extensos, volia saber d'on venia el robot i què feia. La novel·la està escrita en un format atípic, que es presenta en diàlegs, entrades d'un diari i documentació en lloc de narració tradicional.
Sylvain Neuvel també és un dels tres autors del primer llibre de Black Mirror. Previst inicialment per a febrer de 2018, s'ha retardat a una data posterior. Estarà format per un conjunt de relats curts escrites per cada autor. El seu relat curt The Test (El test) és la primera obra de Neuvel traduïda al català (2019).

## Bibliografia
### Sèrie «The Themis Files»

* Sleeping Giants (2016)
* Waking Gods (2017)
* Only Human (2018)
Més els contes:
* «File N°1743» (2016)
* «File N°247» (2016)
* «FILE NO. 002» (2017)

### Relats autònoms

* The Test (2019), traduït al català com El test (2019)

## Referències

* ↑ "Sylvain Neuvel's buzzed-about debut novel asks age-old sci-fi question: Is there anybody out there?". Montreal Gazette, May 6, 2016.
* ↑ «In the Author’s Universe: Interview with Sci-Fi Author Sylvain Neuvel». .
* ↑ "Sylvain Neuvel's debut novel Sleeping Giants results in three-book deal". The Suburban, June 1, 2016.
* ↑ «How author Sylvain Neuvel finds the human heart in his giant robot thrillers». .
* ↑ «Charlie Brooker reveals authors of Black Mirror book» (en anglès). Digital Spy, 21-09-2017 [Consulta: 6 octubre 2017].
* ↑ «El test | maimes.cat». [Consulta: 22 gener 2020].
# Kudali

Kudali (en rus: Кудали) és un poble del Daguestan, a Rússia, que en el cens del 2010 tenia 913 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Alps centrals

* Aquest article tracta sobre el sector central dels Alps europeus. Vegeu-ne altres significats a «Muntanyes Kiso».
Els Alps centrals conformen una porció del sistema montanyós dels Alps, classificació usada en la Partició dels Alps. L'any 1926, després del IX Congrés Geogràfic Italià de 1924, es va adoptar aquest nou sistema de subdivisió del sistema alpí. Aquesta va anar caient en desús d'acord amb la incorporació de la nova classificació SOIUSA, que en lloc de partir els Alps en tres grans sectors (Occidental, Central, Oriental), passa a fer-ho únicament en dos: Alps occidentals i Alps orientals.
En la partició tradicional, els Alps centrals s'extendrien entre el col Ferret i el pas del Brennero, i el cim més elevant en seria el Mont Rosa (4.611 m). Aquesta subdivisió tradicional, molt centrada en una visió italiana, es va superar el 2005 amb la introducció de la Suddivisione Orografica Internazionale Unificata del Sistema Alpino (Subdivisió Orogràfica Internacional Unificada del Sistema Alpí) o SOIUSA. A més de la classificació de l'any 1926, a vegades també s'ha entès que els Alps centrals són el tram comprès entre el pas de Resia i el pas d'Arlberg, de manresa que els Alps Penins no s'incourien aquí si no als Alps occidentals.
Els Alps centrals se subdivideixen en successives classificacions:
* Alps Penins (9)
** Alps del Valais (9.a)
** Grup de Val Sesia (9.b)
* Alps Lepontins (10)
** Grup del Monte Leone (10.a)
** Grup d'Adula (10.b)
** Alps Ticineses (10.c)
* Alps Rètics (11)
** Grup d'Albula i Silvretta (11.a)
** Grup de la Plessur (11.b)
** Cadena del Reticone (11.c)
** Grup del Fervall (11.d)
** Grup del Bernina (11.e)
** Grup del Umbraglio (11.f)
** Alps Venoste (11.g)
** Alps Breonie (11.h)
** Alps Sarentins (11.i)
** Grup de l'Ortles (11.j)
** Cims de la Val di Non (11.k)
** Grup de l'Adamello (11.l)
** Dolomites de Brenta (11.m)
* Alps Bernesos (12)
** Massís del Finsteraarhorn (12.a)
** Grup del Wildhorn (12.b)
** Alps de Uri (12.c)
* Alps de Glaris (13)
** Grup del Tödi (13.a)
** Grup de la Sardona (13.b)
* Prealps suïssos (14)
** Prealps de Simmental (14.a)
** Prealps d'Emmental (14.b)
** Prealps de Linth (14.c)
* Alps Bavaresos (15)
** Alps d'Algovia (15.a)
** Alps de la Lechtal (15.b)
** Montes d'Achensee (15.c)
* Prealps llombards (16)
** Prealps de Lugano (16.a)
** Alps Orobie (16.b)
** Prealps Bergamescos (16.c)
** Prealps de Brescia (16.d)
** Prealps Giudicarie (16.e)
** Grup del Monte Baldo (16.f)

## Notes

* ↑ Entre parèntesis el número progressiu de les seccions de 9 a 16, i el número progressiu dels grups a l'interior de les seccions.

## Referències

* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.

## Vegeu també

* Alps
* SOIUSA
# Xumeika

Xumeika (en rus: Шумейка) és un poble de l'óblast de Saràtov, a Rússia, segons el cens del 2011 tenia 1.370 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Pericoma egeica

Pericoma egeica és una espècie d'insecte dípter pertanyent a la família dels psicòdids que es troba a Europa: l'illa de Creta (Grècia).

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)
# Edificis a l'avinguda de Díaz Pacheco (Roses)

L'Avinguda de Díaz Pacheco és una avinguda del municipi de Roses (Alt Empordà) inclosa en l'Inventari del Patrimoni Arquitectònic de Catalunya.

## Descripció

Es tracta d'un conjunt d'edificacions situades a la banda nord de l'avinguda de Díaz Pacheco, entre la platja de Canyelles Petites i la platja de l'Almadrava o Canyelles Grosses. Són cases d'estiueig que presenten certes similituds constructives entre elles, edificades en parcel·les que oscil·len entre els 1000 m² i els 2000 m². En general, aquests edificis presenten plantes rectangulars i quadrades, formades per la successió de cossos adossats o bé aïllats, en alguns casos a diferents nivells, ja que les parcel·les són força abruptes i amb grans pendents en el terreny. Els números 63, 67, 69, 71-73 i 85-89 consten d'una única planta, mentre que la resta d'edificis mostren plantes semisoterrades més una planta pis, amb les estances distribuïdes entre les dues. Majoritàriament, tots aquests edificis tenen terrasses o porxos formats per la successió d'arcs de mig punt o bé arc rebaixat, alguns d'ells bastits amb pedra sense treballar i amb les façanes principals orientades al mar. Les cobertes són a una i dues vessants, de teula àrab. Pel que fa a les façanes, pràcticament la majoria combinen el parament estucat i emblanquinat amb el parament de pedra vista, de diverses mides i sense treballar, lligada amb morter. Les finestres són d'obertura quadrada, mentre que les portes combinen l'obertura tant quadrada com d'arc rebaixat.

## Història

Totes les edificacions que conformen aquest conjunt foren projectades per l'arquitecte Pelai Martínez Paricio, excepte el número 81-83 de la qual no hi ha constància. Majoritàriament, aquestes edificis es bastiren entre els anys 1963 i 1965.

## Referències

* 1 2 3 «Avinguda de Díaz Pacheco». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Kudatissa

Kudatissa fou un rei de Sri Lanka (50-47 aC) fill de Maha Chula, que va succeir al seu oncle Chora Naga.
Fou enverinat després d'un regnat sense res a destacar de tres anys. La seva reina fou Anula, que es diu que era llicenciosa i va desenvolupar una passió malaltissa per Siva, el cap dels porters de palau. A la mort de Kudatissa la reina Anula va pujar al tron i va associar al poder al seu amant Siva I.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Winsock

Winsock (WINdows SOCKet) és una llibreria dinàmica de funcions DLL per a Windows que es va fer amb la finalitat d'implementar TCP/IP. Inclou suport per enviament i recepció de paquets de dades a través de sockets BSD.
Les aplicacions que utilitzen Winsock són nombroses: navegadors, gestors de correu electrònic, Apache...

## Història

Els sockets de Windows (Winsock) es van iniciar com un esforç per part d'un grup de distribuïdors per aprofitar la conglomeració d'interfícies socket, o sòcols, basades en el protocol TCP/IP. Diversos distribuïdors havien transportat originalment seves implementacions d'aquest protocol a Windows. El resultat va ser que res treballava amb el dels altres. La interfície de sockets es va implementar originalment com un mecanisme connectat en xarxa de comunicació entre processos per a la versió 4.2 del sistema UNIX de Berkeley. Windows 2000 requereix que totes les aplicacions que no siguin NetBIOS utilitzin WinSock si necessiten tenir accés a qualsevol servei TCP/IP. Els distribuïdors poden escriure opcionalment aplicacions JPX/SPX per a aquest estàndard també. Microsoft inclou dues aplicacions WinSock amb Windows 2000: SNMP i FTP.

## Vegeu també

* Socket d'Internet
* Layered Service Provider
* Transmission control protocol
* Internet
# Bernat Romaní Cornet

Bernat Romaní Cornet (Barcelona, 1970) és escriptor i professor de ciències.
La seva obra literària se centra en la literatura Juvenil i Infantil. Ha guanyat els premis Gran Angular (2004) i Vaixell de Vapor (2008).
Escriu la columna d’articles “El món no ens espera” a Núvol buscant com actuar per conviure amb l’ecosistema.

## Obres
### Novel·les

* Sí (Editorial Cruïlla, 1999). Coescrita amb Daniel Romaní. Traduïda al castellà
* Desconcert (Editorial Cruïlla, 2002). Coescrita amb Daniel Romaní
* Els colors de la memòria (Editorial Cruïlla, 2004). Premi Gran Angular. Coescrita amb Daniel Romaní
* El meu carrer (Editorial Cruïlla, 2008). Premi Vaixell de Vapor
* La tortuga que volia creuar el desert (Editorial Bambú, 2011). Traduïda al francès.
* Temps de fronteres (Editorial Bambú, 2024)

### Contes

Contes a la revista Cavall Fort (9ntnc (2006), El globus de l’avi (2007), Màgik (2009), Karesansui (2009), Qui la perd la va a buscar (2015)

## Referències

* ↑ Puigtobella, Bernat «Temps de fronteres». Núvol, 13-03-2024.
# Pericoma exquista

Pericoma exquista és una espècie de dípter pertanyent a la família dels psicòdids present entre altres països: Grècia (incloent-hi l'illa de Creta), les illes britàniques, França, Alemanya, Polònia, Àustria, Hongria, Bulgària, els territoris de l'antiga República Federal Socialista de Iugoslàvia i Rússia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ PESI (anglès)
# Enrique Beltrán Sanz

Enrique Beltrán Sanz (Xert, 24 de desembre de 1924 - Castelló de la Plana, 2016) fou un químic i polític valencià.
Ha estat president del Casino Antic de Castelló. Fou un dels fundadors del Partit Popular a Castelló de la Plana, que més tard es va integrar en la UCD, partit amb el qual fou elegit diputat per la província de Castelló a les eleccions generals espanyoles de 1977. Entre 1979 i 1982 fou membre del Consell d'Administració de l'empresa Imepiel SA.
El 1982 abandonà la UCD i es va integrar en el Partit Demòcrata Popular d'Óscar Alzaga, partit que formaria la Coalició Popular (AP-PDP-UL) i pel qual fou escollit novament diputat per Castelló a les eleccions generals espanyoles de 1982.

## Bibliografia

* Javier Paniagua Fuentes i y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.69. ISBN 9788495484802.

## Referències

* ↑ «Persona - Beltrán Sanz, Enrique (1924-2016)». [Consulta: 6 febrer 2022].
# Tachrafat

Tachrafat (àrab: تشرافت, Taxrāfat) és una municipi rural de la província de Khouribga de la regió de Béni Mellal-Khénifra, al Marroc. Segons el cens de 2014 tenia una població total de 3.636 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Kati Piri

Kati Piri (Celldömölk, 8 d'abril de 1979) és una política neerlandesa. És eurodiputada des de juliol de 2014. Milita al Partit del Treball, que forma part de l'Aliança Progressista de Socialistes i Demòcrates.

## Referències

* ↑ «Biografie, onderwijs en loopbaan van Kati Piri» (en neerlandès). Tweede Kamer. Arxivat de l'original el 18 agost 2021. [Consulta: 18 agost 2021].
* ↑ «Movers and Shakers» (en anglès), 01-04-2021. [Consulta: 12 desembre 2023].
* ↑ «Drs. K. (Kati) Piri» (en neerlandès). Parlement.com. [Consulta: 25 gener 2015].

## Enllaços externs

* [ Kati Piri - Lloc web oficial]
# Aluminosis

* No s'ha de confondre amb aluminosi.
Aluminosis és un grup de rural core de la Jana i de la Salzadella. Són els precursors al País Valencià del que anomenen agro-rock, un estil en el qual es combina la música rock, ska, punk i metall amb lletres i temàtiques pròpies del món rural i dels petits pobles de l'interior, en este cas els de la comarca del Maestrat.
L'any 2008, Aluminosis va editar el seu tercer disc Agro Rock III amb la discogràfica Santo Grial Records que incloïa 12 nous temes. Segons el portal decibel.cat, en el disc destaca "molt més el missatge crític i humorístic de les lletres que no pas les melodies o els arranjaments". El temes d'aquest disc se centren especialment en els problemes del sector agrari i ramader, juntament amb temes que parlen dels superherois televisius, el grup Camela o els anuncis actuals de la televisió. El 2010 van editar en format CD i DVD el recopilatori 10 Anys d'Agro Rock.

## Discografia

* Agrorock (2001): "Fishler cabró", "No hi ha futur", "Quan seré vellet", "Okupació rural", "Sèlia", "Inspecció rectal", etc.
* Agrorock II (2003): "Més de mil anys", "Maicol", "Puonà", "Tractor tunning", "Agricultura: esport i aventura", "Rock de l'agrorock", etc.
* Agrorock III (2008)
* 10 Anys d'Agro Rock (2010)

### Participacions en recopilatoris

* Disc de la Música en Valencià-La Gira 08 (2008)

## Referències

* ↑ Garcia, Jordi. Disc Agro Rock III. Decibels.cat [Consulta: 3 novembre 2013].
* ↑ «Aluminosis: 10 Anys d'Agro Rock». rxi.cat. [Consulta: 25 desembre 2012].
* ↑ Aluminosis Viasona.cat [Consulta: 3 novembre 2013].
* ↑ «L'Escola Valenciana presenta el disc de la «Música en valencià»». Levante.EMV, 11-09-2008. [Consulta: 25 desembre 2012].

## Enllaços externs

* Pàgina oficial Arxivat 2020-06-24 a Wayback Machine.
# Úľany nad Žitavou

Úľany nad Žitavou és un poble i municipi d'Eslovàquia que es troba a la regió de Nitra, al sud-oest del país. El 2021 tenia 1.533 habitants.

## Història

La primera menció escrita de la vila es remunta al 1284.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «História obce» (en eslovac). Obec Úľany nad Žitavou. [Consulta: 7 agost 2022].
# Waterpolo al Campionat del Món de natació de 2013

La competició de waterpolo al Campionat del Món de natació de 2013 es realitza entre els dies 21 de juliol i 3 d'agost de 2013 a les Piscines Bernat Picornell (Barcelona).
BCN 2013 Campionats del món :
| Salts |||
| Individual |||
| 1 m | homes | dones |
| 3 m | homes | dones |
| 10 m | homes | dones |
| Sincronitzats |||
| 3 m | homes | dones |
| 10 m | homes | dones |
| High diving |||
| homes dones |||
| Aigües obertes |||
| 5 km | homes | dones |
| 10 km | homes | dones |
| 25 km | homes | dones |
| Equips | Equips |
| Natació |||
| Lliures |||
| 50 m | homes | dones |
| 100 m | homes | dones |
| 200 m | homes | dones |
| 400 m | homes | dones |
| 800 m | homes | dones |
| 1.500 m | homes | dones |
| Esquena |||
| 50 m | homes | dones |
| 100 m | homes | dones |
| 200 m | homes | dones |
| Braça |||
| 50 m | homes | dones |
| 100 m | homes | dones |
| 200 m | homes | dones |
| Papallona |||
| 50 m | homes | dones |
| 100 m | homes | dones |
| 200 m | homes | dones |
| Estils |||
| 200 m | homes | dones |
| 400 m | homes | dones |
| Relleus lliures |||
| 4×100 m | homes | dones |
| 4×200 m | homes | dones |
| Relleus d'estils |||
| 4×100 m | homes | dones |
| Natació Sincronitzada |||
| Solo | tècnic | lliure |
| Duet | tècnic | lliure |
| Equip | tècnic | lliure |
| combinada ||
| Waterpolo |||
| homes dones | homes dones | |
| Aquesta caixa: |||

## Resum de medalles

| Event | Or | Plata | Bronze |
| competició masculina | HongriaAttila Decker Viktor Nagy Bence Bátori Krisztián Bedő Ádám Decker Miklós Gór-Nagy Balázs Hárai Norbert Hosnyánszky Norbert Madaras Márton Szivós Dániel Varga Dénes Varga Márton Vámos | MontenegroZdravko Radić Draško Brguljan Vjekoslav Pasković Antonio Petrović Darko Brguljan Ugo Crousillat Mlađan Janović Nikola Janović Aleksandar Ivović Sasa Misić Filip Klikovać Predrag Jokić Miloš Šćepanović | CroàciaJosip Pavić Luka Lončar Ivan Milaković Fran Paskvalin Maro Joković Luka Bukić Petar Muslim Andro Bušlje Sandro Sukno Nikša Dobud Anđelo Šetka Paulo Obradović Marko Bijač |
| competició femenina | EspanyaMarta Bach Andrea Blas Anna Espar Laura Ester Maica García Godoy Patricia Herrera Fernández Laura López Ona Meseguer Lorena Miranda Matilde Ortiz Jennifer Pareja Pilar Peña Carrasco Roser Tarragó | AustràliaLea Barta Jayde Appel Hannah Buckling Holly Lincoln-Smith Isobel Bishop Bronwen Knox Rowena Webster Glencora Ralph Zoe Arancini Ashleigh Southern Keesja Gofers Nicola Zagame Kelsey Wakefield | HongriaFlóra Bolonyai Orsolya Kasó Dóra Antal Barbara Bujka Krisztina Garda Anna Illés Rita Keszthelyi Dóra Kisteleki Katalin Menczinger Ibolya Kitti Miskolczi Gabriella Szűcs Orsolya Takács Ildikó Tóth |

## Medaller

| Pos. | País | Or | Plata | Bronze | Total |
| 1 | Hongria | 1 | 0 | 1 | 2 |
| 2 | Espanya | 1 | 0 | 0 | 1 |
| 3 | Austràlia | 0 | 1 | 0 | 1 |
| 3 | Montenegro | 0 | 1 | 0 | 1 |
| 5 | Croàcia | 0 | 0 | 1 | 1 |
| Total | Total | 2 | 2 | 2 | 6 |

## Referències

* ↑ (anglès) Seu Arxivat 2013-07-05 a Wayback Machine.
# Blair Waldorf

Blair Cornelia Waldorf (24 de novembre del 1990) àlies "Queen B", és un dels personatges principals de la sèrie de llibres Gossip Girl de Cecily von Ziegesar, presentada en la primera novel·la de la sèrie, que després va derivar a l'adaptació per la televisió, homònima. El llibre la descriu com una noia d'1,65 metres d'alçada, esvelta i d'ulls marrons.
Blair, de qui les seves accions i relacions són freqüentment seguides per la misteriosa Gossip Girl, és una jove privilegiada nascuda a la classe alta, en el Upper East Side de Manhattan.
El personatge de televisió, interpretat per Leighton Meester, ha guanyat un alt grau de notabilitat pel seu guarda-roba. Com a resultat, ha rebut una cobertura de la premsa a la vida real i el reconeixement de diverses revistes de moda.
Tant l'autora com l'actriu que la interpreta obertament han comentat les motivacions del personatge. D'acord amb Meester, alguns dels problemes de Blair són les seves inseguretats relacionades amb el seu status social. Això és parcialment debut a cert grau de gelosia que ella sent cap a la seva amiga i ocasional rival, Serena. En algunes ocasions, aquestes inseguretats creen el que von Ziegesar marca com a "debilitats i complexos", que contribueixen al desenvolupament del personatge. Una de les qüestions més notables en Blair és que aparenta ser una persona snob. Això no obstant, va ser sorgit que això és un producte dels seus intents per mantenir la seva prominència social, i no representa la totalitat de la seva personalitat. Segons el punt de vista de Meester, la veritable Blair és una "bona noia" que posseeix un centre més sensible i afable.

## Notes

* ↑ Morrison, James «Protests at sex and drugs in teen publishing sensation». arlindo-correia.org, 25-08-2002 [Consulta: 2 desembre 2010].
* ↑ Gossip Girl TV Sèrie. «Blair Waldorf».
* ↑ «A Sheepish Interview with Cecily von Ziegesar». sheepishfashionista.com, 05-10-2010 [Consulta: 2 desembre 2010]. Arxivat 20 de gener 2011 a Wayback Machine. «Còpia arxivada». Arxivat de l'original el 2011-01-20. [Consulta: 28 gener 2017].
* ↑ «Gossip Girl Actress Spills the Beans on Her Character». buddytv.com, 25-09-2007 [Consulta: 9 octubre 2008].
* ↑ Malcolm, Janet «The Wicked Joy of the Gossip Girl Novels». The New Yorker, 10-03-2008 [Consulta: 9 juliol 2009].
* ↑ Duck, Siobhan «Queen bee is really a good girl». news.com.au, 17-12-2007 [Consulta: 9 octubre 2008]. Arxivat 20 de desembre 2007 a Wayback Machine.

## Referències

* von Ziegesar, Cecily. Gossip Girl: Because I'm Worth It. Poppy (Little, Brown and Company), 2003. ISBN 978-0-316-90968-6.
* von Ziegesar, Cecily. You Know You Love Me: A Gossip Girl Novel. Poppy (Little, Brown and Company), 2002. ISBN 978-0-316-91148-1.
* von Ziegesar, Cecily. Gossip Girl: I Will Always Love You. Poppy (Little, Brown and Company), 2009. ISBN 978-0-316-04361-8.
# Pero Vasques Saavedra

Pero Vasques Saavedra, conegut a Castella com Pedro Vazquez de la Frontera, fou un navegant portuguès, cavaller de la Casa d'Enric el Navegant, al servei dels que van navegar en l'Atlàntic Nord. Estava vinculat a l'explotació de les illes Açores i a la recerca d'illes a l'oest d'aquest arxipèlag. Fou cridat pel seu cosí el rei Pere IV, perquè l'ajudés amb homes i naus en la seva causa antitrastàmara. El trobem a Catalunya, l'any 1473, assetjant Perpinyà. Acabada la Guerra civil catalana, el veiem fent d'ambaixador d'En Joan II a Borgonya, el 1477. En el mateix any, és esmentat com Pero Vascas de Sayavedra en una Carta dels Consellers de Barcelona al Rei Ferran II.
Cristòfol Colom diu que preparava el seu primer viatge al Nou Món amb En Pero Vasques de Saavedra, de la vila de “Palos de Portugal”.
També fou citat en els Plets Colombins, per Fernando Valiente:
| « | Quel dit Cristòfol Colom, avanç que anés a negociar amb els Reis Cathólics sobre el dit descobriment, venir a aquesta Vila de Palos...i passà pel monestir de La Rábida, i de allà venia algunes vegades a aquesta Vila i parlava amb un Pero Vasques de la Frontera, que era home molt savi en el art de la mar i havia anat una vegada a fer el dit descobriment amb l'infant de Portugal... | » |
| — Fernando Valiente, en els Plets Colombins, |||

## Referències

* ↑ La Història de l'Almirall, d'En Ferran Colom

## Vegeu també

* Els Pinçon catalans
* Tesi del port de Pals

## Enllaços externs

* Amics de Colom Arxivat 2011-09-03 a Wayback Machine..
# Els fixies: Amics secrets

Els fixies: Amics secrets (originalment en rus, Фи́ксики: Большо́й секре́т; transcrit com a Fíksiki: Bolxoi sekret) és una pel·lícula d'animació russa de 2017 de l'estudi Aeroplan, basada en la sèrie d'animació Fíksiki. El 2019 es va estrenar la versió doblada al català.
L'estrena a Rússia va tenir lloc el 27 d'octubre de 2017 a Moscou en el marc de la inauguració del Gran Festival d'Animació.

## Sinopsi

El Tom Thomas, la Katya i el professor Eugeni hauran de treballar de valent per evitar que en Foc destrueixi la ciutat i reveli al món l'existència secreta dels fixies!

## Referències

* 1 2 «Els fixies: Amics secrets». ésAdir. [Consulta: 3 agost 2022].
* ↑ Els fixies, amics secrets a la Base de dades de cinema en català

## Enllaços externs

* Tràiler en català